CELEX: 32003D0322
Language: da
Date: 2003-05-12 00:00:00
Title: 2003/322/EF: Kommissionens beslutning af 12. maj 2003 om gennemførelse af Europa-Parlamentets og Rådets forordning (EF) nr. 1774/2002 for så vidt angår fodring af visse ådselædende fugle med kategori 1-materiale (EØS-relevant tekst) (meddelt under nummer K(2003) 1494)

Avis juridique important

|

32003D0322

2003/322/EF: Kommissionens beslutning af 12. maj 2003 om gennemførelse af Europa-Parlamentets og Rådets forordning (EF) nr. 1774/2002 for så vidt angår fodring af visse ådselædende fugle med kategori 1-materiale (EØS-relevant tekst) (meddelt under nummer K(2003) 1494)  

EU-Tidende nr. L 117 af 13/05/2003 s. 0032 - 0034

Kommissionens beslutningaf 12. maj 2003om gennemførelse af Europa-Parlamentets og Rådets forordning (EF) nr. 1774/2002 for så vidt angår fodring af visse ådselædende fugle med kategori 1-materiale(meddelt under nummer K(2003) 1494)(Kun den franske, den græske, den italienske, den portugisiske og den spanske udgave er autentiske)(EØS-relevant tekst)(2003/322/EF)KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Europa-Parlamentets og Rådets forordning (EF) nr. 1774/2002 af 3. oktober 2002 om sundhedsbestemmelser for animalske biprodukter, som ikke er bestemt til konsum(1), særlig artikel 23, stk. 2, litra d), ogud fra følgende betragtninger:(1) I henhold til forordning (EF) nr. 1774/2002 kan medlemsstaterne tillade fodring af truede eller beskyttede arter af ådselædende fugle med bestemte typer kategori 1-materiale efter høring af Den Europæiske Fødevaresikkerhedsautoritet som en fravigelse fra de restriktioner, der i nævnte forordning er fastsat for anvendelsen af animalske biprodukter.(2) Den Videnskabelige Styringskomité afgav den 7.-8. november 2002 udtalelse om sikkerheden i forbindelse med, om ådselædende fugle evt. kan overføre TSE.(3) Ifølge denne videnskabelige udtalelse bør anvendelse af kroppe af TSE-modtagelige dyrearter som foder ikke medføre en kunstig stigning i antallet af potentielle kilder til overførsel af TSE eller evt. spredning heraf. Fodringsprogrammer for vildtlevende arter såsom ådselædende fugle bør endvidere ikke blive en alternativ måde til bortskaffelse af selvdøde drøvtyggere, der indebærer en TSE-risiko, eller af specificeret risikomateriale.(4) Fodring af ådselædende fugle med bestemte typer kategori 1-materiale kan derfor på grundlag af udtalelsen fra Den Videnskabelige Styringskomité anses for tilladelig.(5) Grækenland, Spanien, Frankrig, Italien og Portugal har ansøgt om tilladelse til fodring af visse arter ådselædende fugle med kategori 1-materiale.(6) Ansøgningerne opfylder de betingelser, der ifølge Den Videnskabelige Styringskomités udtalelse skal overholdes. Der bør dog kræves en supplerende begrundelse med henblik på at efterprøve, om de pågældende arter ådselædende fugle ikke kan bevares på andre måder end ved at fodre dem med bestemte typer kategori 1-materiale, hvilket medfører en unødvendig stigning i antallet af potentielle kilder til overførsel af TSE.(7) For at undgå risiko for menneskers eller dyrs sundhed er det nødvendigt at fastsætte bestemmelser, der skal anvendes, når der gives tilladelse til fodring af de pågældende ådselædende fugle med bestemte typer kategori 1-materiale.(8) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -VEDTAGET FØLGENDE BESLUTNING:Artikel 1Gennemførelsesbestemmelser om fodring af ådselædende fugle med kategori 1-materialeI henhold til artikel 23, stk. 2, litra d), i forordning (EF) nr. 1774/2002 kan Grækenland, Spanien, Frankrig, Italien og Portugal tillade, at hele kroppe af døde dyr, der måske indeholder specificeret risikomateriale som omhandlet i artikel 4, stk. 1, litra b), nr. ii), i nævnte forordning, anvendes til fodring af truede eller beskyttede arter af ådselædende fugle som angivet i del A i bilaget til denne beslutning.Artikel 2Myndighedernes tilladelse og kontrolforanstaltninger1. Myndighederne kan udstede tilladelse til den, der er ansvarlig for fodringen af de ådselædende fugle, jf. artikel 1.2. Myndighederne må kun udstede tilladelse som omhandlet i stk. 1, hvis de specifikke krav i del B i bilaget er opfyldt.3. Myndighederne træffer de fornødne foranstaltninger for at overvåge og kontrollere, om de specifikke krav i del B i bilaget er opfyldt.Foranstaltningerne skal omfatte nøje overvågning af sundhedstilstanden for dyrene i den region, hvor fodringen foregår, og en hensigtsmæssig TSE-overvågning, herunder regelmæssig prøveudtagning og laboratorieundersøgelse for TSE. Prøverne udtages bl.a. fra dyr med neurologiske symptomer og fra ældre avlsdyr.Artikel 3Rapporter og revision1. Grækenland, Spanien, Frankrig, Italien og Portugal sender inden den 31. oktober 2003 Kommissionen de oplysninger, der er omhandlet i artikel 23, stk. 3, i forordning (EF) nr. 1774/2002, herunder:a) en rapport om de kontrolforanstaltninger, der er omhandlet i artikel 2b) en nærmere begrundelse for de enkelte arter af ådselædende fugle omhandlet i artikel 1 for, hvorfor de er medtaget, med angivelse af årsagen til, at det er nødvendigt at fodre de pågældende fugle med det kategori 1-materiale, der er omhandlet i artikel 1, i stedet for udelukkende med kategori 2- og 3-materiale.2. Denne beslutning tages op til revision på grundlag af de rapporter, der forelægges i henhold til stk. 1, hvis det anses for nødvendigt efter en relevant videnskabelig vurdering.Artikel 4Medlemsstaternes overholdelseGrækenland, Spanien, Frankrig, Italien og Portugal træffer straks de fornødne foranstaltninger for at efterkomme denne beslutning, og de offentliggør foranstaltningerne. De underretter straks Kommissionen herom.Artikel 5AnvendelseDenne beslutning anvendes fra den 1. maj 2003.Artikel 6AdressaterDenne beslutning er rettet til Den Hellenske Republik, Kongeriget Spanien, Den Franske Republik, Den Italienske Republik og Den Portugisiske Republik.Udfærdiget i Bruxelles, den 12. maj 2003.På Kommissionens vegneDavid ByrneMedlem af Kommissionen(1) EFT L 273 af 10.10.2002, s. 1.BILAGGENNEMFØRELSESBESTEMMELSER I HENHOLD TIL ARTIKEL 23, STK. 2, LITRA d) I FORORDNING (EF) Nr. 1774/2002 FOR SÅ VIDT ANGÅR FODRING AF TRUEDE ELLER BESKYTTEDE ARTER AF ÅDSELÆDENDE FUGLE MED BESTEMTE TYPER KATEGORI 1-MATERIALEA. Medlemsstaterne og de truede eller beskyttede arter, jf. artikel 1Gennemførelsesbestemmelserne omhandlet i artikel 1 gælder for:a) for Grækenlands vedkommende: gåsegrib (Gyps fulvus), lammegrib (Gypaetus barbatus) og ådselgrib (Neophron percnopterus)b) for Spaniens vedkommende: gåsegrib (Gyps fulvus), munkegrib (Aegypius monachus), ådselgrib (Neophron percnopterus), lammegrib (Gypaetus barbatus), spansk kejserørn (Aquila adalberti), kongeørn (Aquila chrysaetos), rød glente (Milvus milvus) og sort glente (Milvus migrans)c) for Frankrigs vedkommende: gåsegrib (Gyps fulvus), munkegrib (Aegypius monachus), ådselgrib (Neophron percnopterus), lammegrib (Gypaetus barbatus), rød glente (Milvus milvus) og sort glente (Milvus migrans)d) for Italiens vedkommende: gåsegrib (Gyps fulvus), lammegrib (Gypaetus barbatus) og kongeørn (Aquila chrysaetos)e) for Portugal vedkommende: gåsegrib (Gyps fulvus), munkegrib (Aegypius monachus), ådselgrib (Neophron percnopterus) og kongeørn (Aquila chrysaetos)B. Specifikke krav, jf. artikel 21. Myndighederne må kun give tilladelse, jf. artikel 2, hvisa) fuglearten ikke kan bevares på andre måderb) fodringsprogrammet gennemføres som led et i godkendt bevarelsesprogramc) fodringen ikke anvendes som en alternativ metode til bortskaffelse af specificeret risikomateriale eller selvdøde drøvtyggere, der indeholder sådant materiale, hvorved der opstår en TSE-risikod) der er etableret et hensigtsmæssigt TSE-overvågningssystem som fastsat i Europa-Parlamentets og Rådets forordning (EF) nr. 999/2001 af 22. maj 2001 om fastsættelse af regler for forebyggelse af, kontrol med og udryddelse af visse transmissible spongiforme encephalopatier(1), senest ændret ved Kommissionens forordning (EF) nr. 650/2003(2), herunder anvendelse af regelmæssig laboratorieundersøgelse af prøver for TSEe) der er sikret koordinering mellem de myndigheder, der fører tilsyn med kravene i tilladelsenf) der forinden er foretaget en vurdering af den specifikke og den særlige situation for den pågældende art af ådselædende fugle og dens habitat i det pågældende land.2. Den tilladelse, myndighederne giver, skala) angive den pågældende art af ådselædende fugleb) indeholde en detaljeret beskrivelse af det geografiske område, hvor fodringen skal foregåc) straks suspenderes, hvisi) der er mistanke om en forbindelse eller en bekræftet forbindelse til spredning af TSE, indtil risikoen kan udelukkes, ellerii) bestemmelser i denne beslutning ikke overholdes.3. Den, der er ansvarlig for fodringen, skala) anvende et særligt lukket og indhegnet område til formålet for at sikre, at ingen andre kødædende dyr end fugle har adgang til foderetb) sikre, at kroppe af kvæg på over 24 måneder og kroppe af får og geder på over 18 måneder, som man agter at give som foder, er blevet TSE-testet ved anvendelse af en af de test, der er angivet i forordning (EF) nr. 999/2001, med et negativt resultat, inden de anvendes som foderc) som minimum føre fortegnelser over antal, type, skønnet vægt og oprindelse for de dyrekroppe, der anvendes til foder, resultaterne af TSE-testene, fodringsdatoen og det sted, hvor fodringen foregik.4. Alle øvrige specifikke krav i forordning (EF) nr. 1774/2002, særlig artikel 23, stk. 2, og i bilag IX i samme forordning skal overholdes.(1) EFT L 147 af 31.5.2001, s. 1.(2) EUT L 37 af 13.2.2003, s. 7.